# Teenuseinsener

**Algallikas:** <http://ametid.rajaleidja.ee/Teenuseinsener>

* **Olulised momendid**

• Teenuseinsener loob uusi ja arendab olemasolevaid tooteid ja teenuseid (nt telekommunikatsiooni valdkonnas).

• Teenuseinseneriks saab nii ümberõppe kui ka erialase hariduse kaudu. Sobib haridus nii IT, telekommunikatsiooni kui elektroonika valdkonnas.

• Töö võib sobida ka puudega inimesele, kui ettevõttes on vastavad tingimused loodud.

• Ametikoht on nii Eestis kui ka rahvusvahelisel tasandil nõutud ametipositsioon, mille töötasu alumine määr ületab Eesti keskmise töötasu.

* **Töö iseloom**

Teenuseinsener mõtleb välja lahendusi vastavalt äripoole vajadustele - mis ja kuidas on tehniliselt võimalik. Ta on kursis maailma trendide ja arengutega, oskab kombineerida erinevaid seadmeid ja süsteeme terviklikeks lahendusteks. Samuti katsetab ja testib ta uuenduslikke lahendusi, arendab neid edasi ja dokumenteerib.

**Teenuseinseneri peamisteks tööülesanneteks on:**

• Äripoole vajaduste ja klientide poolsete lähteülesannete kaardistamine
• Tehniliste lahenduste välja töötamine lähtuvalt äripoole ja klientide nõuetest
• Loodud rakenduste või nende osade testimine
• Koostöö erinevate osapooltega, sh nt kliendi, analüütiku, äripoole esindajaga.
• Lahenduse dokumentatsiooni koostamine ja haldamine

* **Töötulemus**

Välja töötatud tehnilised lahendused on maksimaalselt funktsionaalsed ning kliendi/organisatsiooni vajadusi rahuldavad.

* **Töökeskkond**

Teenuseinseneri peamine töövahend on arvuti, ent ka muud seadmed, mille toimimine tuleb tagada. Enamasti teeb ta tööd kontoris.

Tihe koostöö on erinevate osapooltega, nii klientide kui kolleegidega. Sõltuvalt projekti faasist võib töö olla periooditi pingeline ning vajada ka liikumist. Sõltuvalt täpsematest tööülesannetest võib töö sobida ka liikumispuudega inimesele.

* **Teadmised, oskused ja eeldused**

**Erialased pädevused**

• Teadmised infotehnoloogiast, elektroonikast või telekommunikatsioonist
• Teadmised süsteemide integratsioonist
• Teadmised testimisest
• Teadmised dokumentatsiooni koostamisest
• Huvi innovaatiliste tehnoloogiate vastu

**Mõtlemisoskused**

• Loogiline mõtlemisoskus
• Tehniline loomingulisus
• Süvenemisvõime
• Õppimis- ja enesetäiendamistahe
• Innovaatilisus
• Süsteemsus ja struktureeritus
• Probleemide lahendamise oskus

**Emotsionaalsed soodumused ja suhtlemisoskused**

• Meeskonnatööoskus
• Püsivus
• Täpsus ja korrektsus
• Kohanemisvõime
• Vastutusvõime
• Suhtlemisvalmidus

* **Haridus ja väljaõpe**

Taustana sobib nii IT, telekommunikatsiooni kui elektroonikaalane haridus. Kõige lähedasemat ettevalmistust pakub elektroonikaalane taust.

Elektroonikaalast haridust on võimalik omandada:

• Eesti Maaülikoolis, nt Tehnotroonika või Tehnika ja tehnoloogia erialal, vt <http://www.emu.ee/sisseastujale/bakalaureuseope/>
• Tallinna Tehnikaülikoolis, Infotehnoloogia teaduskonnas, nt Elektroonika ja kommunikatsiooni erialal (magistriõpe), vt <http://www.ttu.ee/sisseastujale>
• Tartu Ülikoolis, Loodus- ja tehnoloogiateaduskonnas, vt <http://www.ut.ee/et/ut-oppekavad/>
• Tallinna Tehnikakõrgkoolis, Mehaanikateadukonnas, vt [http://www.tktk.ee/sisseastujale/oppekavad](http://www.tktk.ee/sisseastujale/oppekavad%20)

* **Töövõimalused**

Teenuseinsenerid leiavad tööd erinevates suuremates ettevõtetes, sageli just telekommunikatsiooni valdkonnas võik ka näiteks tootmis- ja tööstusettevõtetes. Sõltuvalt ettevõtte tegevusvaldkonnast võib töö sisu olla erinev.

Kindlasti on töö aga mitmekülgne ning tööpõld lai, sest sisaldab endas nii suhtlust erinevate osapooltega kui ka iseseisvat tööd nii arvutis kui vajadusel ka erinevate teiste toote- ja teenusepõhiste masinatega. Head võimalused on leida tööd nii Eestist kui globaalselt.

* **Karjääritee**

Teenuseinseneri rollist on võimalik liikuda edasi näiteks järgmistele ametikohtadele:

• Tiimijuht
• Analüütik

TEST – mõtle kaasa, millised tegevused räägivad enam antud ametist ja millised mitte?

# Teenuseinsener

Vali õige vastus! Variantidega küsimustel võib olla mitu õiget vastust.

Vormi algus

### 1. Teenuseinsener mõtleb välja nutikaid tehnilisi lahendusi.

 Jah  Ei

### 2. Teenuseinsenere vajatakse näiteks telekommunikatsiooniäris.

 Jah  Ei

### 3. Teenuseinseneril ei ole vaja olla kursis uusimate trendide ja arengutega.

 Õige  Vale

### 4. Teenuseinsener kombineerib seadmeid ja süsteeme terviklikeks lahendusteks.

 Jah  Ei

### 5. Teenuseinsener tegeleb kliendile vajalike lahenduste väljatöötamisega.

 Jah, alati  Jah, kuid mitte ainult  Ei

### 6. Teenuseinseneri töö seisneb pigem omaette nokitsemises kui meeskonnaga suhtlemises.

 Täpselt nii  Pigem ei

### 7. Teenuseinseneri töö:

 Eeldab kiiret keskendumisvõimet

 Ei nõua eriti suhtlemist

 Kätkeb endas pidevat nuputamist ja lahenduste leiutamist

 Eeldab orienteerumist tehnoloogilistes võimalustes

### 8. Sulle võib sobida teenuseinseneri amet, kui:

 Sind paelub tehnoloogia

 Sind ei ole kunagi eriti huvitanud, kuidas ja miks asjad toimivad

 Sul on soont reaalainetele

 Oled hea suhtleja ja meeskonnamängija

 Sulle meeldib võtta ette keerukaid ülesandeid

 Oled pigem kärsitu kui kannatlik

 Kohaned kiiresti uute olukordadega

### 9. Teenuseinseneri amet sobib ühtaegu hästi nii naistele kui meestele.

 Täpselt nii  Ei, pigem meestele  Ei, pigem naistele

### 10. Teenuseinsenerina saab tööle asuda otse koolipingist.

 Jah  Pigem mitte

### 11. Insener on nõutud amet nii täna kui tulevikus.

 Jah  Ei